בית ספר "ואחת אלסלאם - נווה שלום" העפיל לגמר הארצי באליפות משחקי המתמטיקה של משרד החינוך | גירסה להדפסה
בית ספר "ואחת אלסלאם- נווה שלום" מהמועצה האזורית מטה יהודה העפיל לגמר הארצי באליפות משחקי המתמטיקה של משרד החינוך. מתוך 1050 בתי ספר שהשתתפו באליפות, עלו לגמר 100 בתי ספר מכל רחבי הארץ * ראש אגף החינוך במועצה, ניב בר גיא: "אנו מקווים שיעלו ויצליחו בתחרות אך חשוב לזכור שהניצחון הוא רק בונוס אבל התהליך הוא העיקר. מברך את בית הספר על ההצטיינות הלימודית לצד המצוינת הערכית
בחודש נובמבר 2017 יצאה לדרך אליפות המתמטיקה של משרד החינוך לבתי ספר יסודיים ולחטיבות הביניים. מטרת התחרות היא לקרב את התלמידים אל תחומי המתמטיקה והמדעים ולהעלות את המוטיבציה ללמוד מקצועות מדעיים – טכנולוגיים. סביבת התחרות עבור תלמידי בתי הספר היסודיים הינה 'עשר אצבעות' שהיא סביבת למידה משחקית. התלמידים משחקים במשחקי מחשב לפי תכנית הלימודים של משרד החינוך, פותרים חידות מתמטיות ולומדים, תוך כדי משחק,
בית ספר "ואחת אלסלאם-נווה שלום" מהמועצה האזורית מטה יהודה הינו בית ספר דו-לאומי ודו-לשוני ,יהודי וערבים. בית הספר העפיל לגמר הארצי בתחרות המתמטיקה של משרד החינוך, מתוך 1050 בתי ספר שהשתתפו באליפות, עלו לגמר 100 בתי ספר מכל הארץ. אירוע הגמר יתקיים ביום שני, 12 במרץ 2018, באולם הפיס בחולון בהשתתפות מאות תלמידים ובנוכחות שר החינוך.
כרמלה פרבר, מנהלת בית הספר: "אני רוצה להודות לרני מאח'נה רכז המתטיקה בבית הספר שהוביל עם צוות המורים את התלמידים בתחרות, אני מברכת את התלמידים האלופים שהגיעו להישג כה מרשים ושתוך כדי השתתפות בתחרות תירגלו את החומר הנלמד. גאה בתלמידים שמדברים בשפה נוספת- השפה המתמטית".
ראש אגף החינוך במועצה האזורית מטה יהודה, ניב בר גיא: "מעבר הובלתו של בית הספר 'נווה שלום' בסדר יום חינוכי ערכי הוא גם משקיע,מוביל ונושא פירות במקצועות השונים. אנו מקווים שהתלמידים יעלו ויצליחו בתחרות אך חשוב לזכור שהניצחון הוא רק בונוס והתהליך הוא העיקר. מברך את בית הספר על ההצטיינות הלימודית לצד המצוינת הערכית ".
[pic_20174]